Diari Oficial de la Generalitat Valenciana


Sumari del DOGV 9124, del 09-07-2021 (2021/7546)

RESOLUCIÓ de 22 de juny de 2021, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions dirigides a programes de promoció dels drets de la infància i de participació infantil, per a l'exercici 2021.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9124

Data del DOGV
:   09-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7546


Data del document
:   22-06-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 22 de juny de 2021, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions dirigides a programes de promoció dels drets de la infància i de participació infantil, per a l'exercici 2021. [2021/7546]  
Vistes les sol·licituds presentades a l'empara de la Resolució de 18 de desembre de 2020, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i de participació infantil per a l'exercici 2021 (DOGV 8985, 29.12.2020), d'ara en avant «resolució de convocatòria».  
Vista la proposta de resolució de la comissió tècnica de valoració del 7 de maig de 2021, formulada d'acord amb el que es disposa en l'article 8 de l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de subvencions dirigides a programes de promoció dels drets de la infància i de participació infantil (DOGV 8092, 26.07.2017), d'ara en avant «Ordre 6/2017».  
  
En virtut de les competències atribuïdes a la vicepresidenta i consellera d'Igualtat i Polítiques Inclusives per l'article 24 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, en relació amb l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, delegades en aquesta direcció general mitjançant la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria, d'acord amb el que es disposa en el Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
  
Primer  
Concedir les subvencions per a la realització de programes de promoció dels drets de la infància i de participació infantil, d'acord amb la proposta formulada per la comissió avaluadora, a les entitats sol·licitants que han obtingut una valoració de la sol·licitud superior al mínim establit en l'article 8.2 de l'Ordre 6/2017, que són les indicades en l'annex I d'aquesta resolució, per les quantitats que allí s'especifiquen.  
  
  
Segon  
Autoritzar i disposar a favor de les entitats que figuren en l'annex I i en concepte de subvenció de programes de promoció dels drets de la infància i de participació infantil, les quantitats que allí consten, per un import total de 832.397,97 ?, amb càrrec al programa pressupostari 06.84.31.330.67.9, línia S5168000, dels pressupostos de la Generalitat per a l'exercici 2021.  
  
Tercer  
Denegar les sol·licituds presentades per les entitats que figuren en l'annex II, pels motius que s'hi s'indiquen.  
  
Quart  
1. D'acord amb el resolc desé de la resolució de convocatòria, la justificació de la subvenció s'efectuarà abans del 31 d'octubre de 2021. No obstant això, les despeses que s'hagen produït amb posterioritat al 30 de setembre podran justificar-se fins al 31 de gener de 2022, si bé les produïdes fins al 30 de novembre de 2021 es justificaran preferentment abans del dia 10 de desembre de 2021.  
2. La justificació s'ajustarà al que es disposa en l'article 16 de l'Ordre 6/2017. La documentació justificativa es presentarà en la seu electrònica de la Generalitat, a través del tràmit telemàtic corresponent, al qual pot accedir-se mitjançant el següent enllaç:  
https://www.gva.es/es/inicio/procedimientos'id\_proc=20833  
3. La justificació haurà d'acreditar la realització completa del programa presentat i la despesa realitzada que, de conformitat amb l'article 31.2 de la Llei 38/2003, de 17 de novembre, general de subvencions, haurà de ser efectivament pagada amb anterioritat a la finalització del període de justificació.  
4. No s'inclouran en la justificació despeses que, d'acord amb l'article 14 de l'Ordre 6/2017, siguen no subvencionables. En particular, tenen tal condició les despeses per adquisició, millora o manteniment de béns i drets inventariables, ja siguen béns immobles, béns mobles amb una vocació normal de permanència i integració en el patrimoni de l'entitat sol·licitant, o actius del seu immobilitzat immaterial, com aplicacions informàtiques. Si s'inclouen despeses de restauració, allotjament i transport, haurà de constar en la memòria justificativa a quines trobades o altres activitats de participació previstes en el programa corresponen.  
  
  
Cinqué  
Les entitats beneficiàries hauran de complir les obligacions assenyalades en l'article 13 de l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives. De conformitat amb el que es disposa en l'apartat 2 de l'esmentat article, presentaran abans del 31 de gener de 2022 en la Direcció General d'Infància i Adolescència una memòria de desenvolupament del programa subvencionat, en la qual figuren, almenys, les següents dades:  
1. Nombre de participants en les activitats desenvolupades, desagregats per sexe i edat.  
2. Nombre d'accions dutes a terme, amb una breu descripció del contingut d'aquestes.  
3. Resultat de les avaluacions realitzades, si n'hi ha.  
4. En cas que el programa contemple la creació d'un òrgan estable de participació infantil i adolescent, composició i ressenya de les principals fites de la seua constitució i posada en funcionament.  
5. En cas que el programa contemple l'elaboració d'un pla local d'infància i adolescència, data d'aprovació, vigència, publicitat i resum dels seus objectius, línies d'actuació i procediments d'avaluació.  
  
  
Sisé  
S'anticiparà el 100 per cent de l'import concedit després de la resolució de concessió i amb caràcter previ a la justificació, en aplicació del que es preveu en l'article 44.1.d.2n de la Llei 4/2020, de 30 de desembre, de pressupostos de la Generalitat per a l'exercici 2021.  
  
Seté  
Serà procedent el reintegrament de les quantitats percebudes o la minoració d'aquestes, en els supòsits previstos i en la forma establida en l'article 19 de l'Ordre 6/2017.  
  
La present resolució esgota la via administrativa i de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta es podrà interposar potestativament un recurs de reposició davant el mateix òrgan que l'ha dictada, en el termini d'un mes a comptar des de l'endemà de la notificació, o bé pot interposar-se directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puguen interposar qualsevol altre que estimen pertinent.  
  
València, 22 de juny de 2021.- La vicepresidenta del Consell i consellera d'Igualtat i Polítiques Inclusives (p. d. R 29.02.2016), la directora general d'Infància i Adolescència: Rosa Josefa Moreno Mañes.